text: kordofanske sprog
  
  publiceret: 2021-02-18 10:13:44+01:00
  Kordofanske sprog er en sprogfamilie på ca. 30 sprog, der tilhører den niger-kordofanske sprogæt.
  De kordofanske sprog, der tales af i alt knap 200.000 i Dar Nuba i den centrale del af Sudan, omfatter fire sproggrupper: rashad (ca. 110.000), katla (ca. 22.000), heiban (ca. 3500) og talodi (ca. 1500). Hertil kommer kadugli-gruppen (ca. 47.000), hvis tilhørsforhold til den kordofanske sprogfamilie dog er usikkert, den tilhører muligvis i stedet den nilo-sahariske sprogæt. De kordofanske sprog har nominalklassepræfikser af samme type, som man finder i bantusprog.